title: David Herbert Lawrence
text: Korfi berpot ( The Rainbow ) nope vergumvelt va warze nudakter voxen va beviafa wira va selt kan izva ke baroya tolongafa oxila ke mila yasa moekote atoer. Berpot nope wolyuca bak 1915 zo lanzar. Numen Lawrence gu konaka erbargefa tanda di zo eyoder nume va alubda zo gokeyer abdida va Yona renasikya berpot ( Women in Love ) di rovosanegayar, i va kalvilarafamaf grabom lize ant melanafa afida jeber, i pokolesa afida mu tolonga divvawasa va grustes rust num tcedesa va teca warlafa jeawera nepalesa va swave is pestake. Vayaks va Thomas Hardy ( Study of Thomas Hardy ) va bat toloy berpot koafir ise va dulap ke suterotik ta yamba is izvopa is mikropa is swavadrunara is alkopa is seltaf zvakeem ke inafe sare vrutar.